Սահակ Սահակյանի թանգարան

**Սահակ Սահակյանի թանգարան,** հայազգի քանդակագործ և նկարիչ Սահակ Սահակյանի ընտանիքի նախաձեռնությամբ և ջանքերով 2024 թվականի մայիսի 31-ին հիմնադրված թանգարան է։ Թանգարանը գտնվում է Երևանի Շենգավիթ վարչական շրջանում Մայիսի 9-ի փողոցի շենք 10-ում։ Թանգարանը ստեղծվել է այն շենքում, որի երրորդ հարկում երկար տարիներ ապրել և ստեղծագործել է անվանի նկարիչ-քանդակագործը։ Թանգարանում ցուցադրված են վարպետի ավելի քան 1000 ցուցանմուշ։ Որպես աշխատանքային նյութ Սահակ Սահակյանը հիմնականում օգտագործել է կավ, փայտ, կտոր, քար և այլ միջոցներ:
մինի|Սահակ Սահակյանի թանգարանի սրահ
Սահակ Սահակյանը արմատներով Արևմտյան Հայաստանից է՝ Մուշից, իսկ ծնունդով՝ Ստեփանավանից։ Առաջին թանգարանը գտնվում է իր ծննդավայրում, որտեղ ներկայացված է ավելի քան 170 աշխատանք։
Սահակ Սահակյանը Հայաստանի նկարիչների միության անդամ է, ոսկե, արծաթե և բրոնզե մեդալների և մրցանակների դափնեկիր։ Սահակ Սահակյանը մասնակցել է բազմաթիվ համամիութենական և միջազգային ցուցահանդեսների և բազմաքանակ կտավների և քանդակների հեղինակ է։ մինի|"Պզտիկ Վարդանը" հեքիաթի հիմքով բարելեֆների շարք|ձախիցՆա մեծ ավանդ ունի հայկական մշակույթի պահպանության, զարգացման և աշխարհին այն պատվավոր ներկայացնելու մեծագույն առաքելության մեջ։ Նրա աշխատանքները ստիպում են խորասուզվել անվերջ հակասական ու գունեղ պատկերների մեջ, մեծ վարպետը իմաստություն և երևակայություն է դրել իր աշխատանքներում և մեծ ուշադրություն է դարձրել նաև տարբեր մշակույթներին (իսլամական, եվրոպական՝ ֆրանսիական, չեխական և այլն)։

Հասարակությունը ծանոթացել է վարպետի աշխատանքներին Երևանի, Թիֆլիսի, Մոսկվայի, Սանկտ-Պետերբուրգի, Ուկրաինայի որոշ քաղաքների, Էստոնիայի և այլ հանրապետությունների ցուցահանդեսներին, ինչպես նաև արտասահմանում` Հռոմում, Միլանում, Փարիզում, Սան-Ֆրանցիսկոյում, Ալժիրում, Մարոկկոյում, Կանադայում, ԱՄՆ-ում, Չեխոսլովակիայում, Հնդկաստանում, Ճապոնիայում, Նիդերլանդներում և այլն։

Ուշագրավ է նրա "Սասնա ծռեր" հայկական էպոսի հերոս Սասունցի Դավթի հիմքով շուրջ 250 խորաքանդակների շարքը, որտեղ բացահայտ կերպով կարելի է նկատել արվեստի գործչի հսկայական նվիրվածությունը իր գործին և մեծ արհեստավարժությունը։ Սա իր տեսակի մեջ եզակի մոտեցում է հայկական էպոսին, քանի որ Սահակ Սահակյանը միակն է, ում Սասունցի Դավթին նվիրված հարթաքանդակները հիացմունք հարուցելու աստիճան բազմաքանակ են։

Ուսումնասիրելով Սահակ Սահակյանի արվեստը` Ալեքսանդր Կամենսկին հատուկ նշել է, որ նրա անհատական գեղագիտական շնորհը կարելիէ ընդունել որպես համաժողովրդական գեղարվեստական տաղանդի անբաժանելի մաս։ Կամենսկին համոզված է նաև, որ Սահակ Սահակյանի ստեղծագործությունները նպաստում են ժամանակակից Հայաստանի պրոֆեսիոնալ գեղագիտական արվեստի զարգացմանը:

Իզուր չէ մեծն հայ հռչակավոր կինոռեժիսոր և սցենարիստ Սերգեյ Փարաջանովը նշել Սահակ Սահակյանի մասին՝ ասելով հետևյալը․ "գեղեցիկ արվեստ, գեղեցիկ տղամարդ: Դու հայ ես, գեղեցիկ տղամարդ և ես քեզ տեսնում եմ Արգիշտիի դերում":

Սահակ Սահակյանի հանրաճանաչ աշխատանքները պահպանվում են Հովհաննես Շարամբեյանի անվան ժողովրդական արվեստի թանգարանում, Հայաստանի փայտարվեստի թանգարանում, Սանկտ-Պետերբուրգի ազգագրական թանգարանում, զանազան հաստատություններում, Բելգիայի, Ֆինլանդիայի, Ռումինիայի, Իտալիայի, Անգլիայի, Իսպանիայի, ԱՄՆ-ի, Ալժիրի, մասնավոր հավաքածուներում։

Սահակ Սահակյանի արվեստը, ընդհանուր առմամբ, շատ յուրօրինակ է, սակայն շատ քչերը գիտեն, որ Երևանում Աբովյան փողոցի 8 հասցեում գտնվող "Ոստան" ռեստորանի դռան հեղինակը Սահակ Սահակյանն է։
ձախից|մինի|Սահակ Սահակյանի յուրօրինակ զարդանախշերը Աբովյան 8-ի դռան վրա
մինի|Սահակ Սահակյանի թանգարանի հայկական ազգային տիկնիկների հավաքածու
մինի|Սահակ Սահակյանի հեղինակած դուռը Աբովյան 8 հասցեում, "Ոստան ռեստորան"|առանց|353x353փքս

## Ծանոթագրություններ


## Արտաքին հղում
# https://www.youtube.com/watch?v=BlT0pl356oc
# https://www.1lurer.am/hy/2024/06/01/%D4%B5%D6%80%D6%87%D5%A1%D5%B6%D5%B8%D6%82%D5%B4-%D5%A2%D5%A1%D6%81%D5%BE%D5%A5%D5%AC-%D5%A7-%D5%B6%D5%AF%D5%A1%D6%80%D5%AB%D5%B9-%D6%84%D5%A1%D5%B6%D5%A4%D5%A1%D5%AF%D5%A1%D5%A3%D5%B8%D6%80%D5%AE-%D5%8D%D5%A1%D5%B0%D5%A1%D5%AF-%D5%8D%D5%A1%D5%B0%D5%A1%D5%AF%D5%B5%D5%A1%D5%B6%D5%AB-%D5%A9%D5%A1%D5%B6%D5%A3%D5%A1%D6%80%D5%A1%D5%B6%D5%A8/1134646
# https://www.youtube.com/watch?v=Npa6vMlpsyo
# https://youtube.com/shorts/_fd_nDlIAis?si=q01en6w4dTg5glCC
# https://www.instagram.com/sahakyan.art.museum?utm_source=ig_web_button_share_sheet&igsh=ZDNlZDc0MzIxNw==
# https://www.facebook.com/lusinasahaki
# https://www.spyur.am/am/companies/sahak-sahakyan-museum/58188/
# https://2gis.am/yerevan/firm/70000001086759104
# https://stepanavan.am/Pages/CustomPage/?CustomPageID=a6a730fd-044f-4fdc-9789-c0942c8697c2

Կատեգորիա:Արվեստի թանգարաններ
Կատեգորիա:Երևանի թանգարաններ